The Sims 4: Discover University
The Sims 4: Universitetdə (ing. The Sims 4: Discover University) — The Sims 4 videooyunu üçün səkkizinci oyun paketi. Oyun paketi 15 noyabr 2019-cu ildə buraxıldı. Əlavədə personajların təhsil ala biləcəyi və tələbə cəmiyyəti həyatında iştirak edə biləcəyi şəhərciklərlə əlaqəli iki universitet və akademik bir şəhərcik təqdim olunur. "Universitetdə" oyun paketinin mövzusu Sims seriyasındakı The Sims 2: Universitet və The Sims 3: Tələbə həyatı kimi əvvəlki oyun paketlərinə bənzəyir. Bundan əlavə, bir çox oyunçunun Universitetə sim göndərmək istəyi nəzərə alınaraq yaradıldı. Tərtibatçılar universitetlər haqqında bütün oyun paketlərinin aldığı yüksək tələbat və maraq nəticəsində, eyni zamanda müasir tendensiyalara və son on ildə kampusdakı həyatın necə dəyişdiyinə əsaslanmışdır. Bu oyun paketi ilə oyuna bir şəhərdə 2 universitet təqdim edilir. Oyun rəyçiləri The Sims 4 videooyununa əvvəlki oyun paketlərini əlavə etsələr də, "Fəsillər" və ilk növbədə "Universitetdə" oyun paketlərinin buraxılması oyuna realistik cəhətdən yeni bir pillə gətirmişdir.